हरियाणा सीएम के साथ अखिलेश यादव और सुखबीर बादल भी पहुंचे, दादा और चाचा नहीं आए
Haryana JJP Leader Digvijay Chautala Marriage Latest Updates. जननायक जनता पार्टी (JJP) के नेता दिग्विजय चौटाला और लगन रंधावा की शाही शादी धूमधाम से संपन्न हो गई। भाई की शादी में हरियाणा के डिप्टी CM दुष्यंत चौटाला ने जमकर ठुमके लगाए
जननायक जनता पार्टी (JJP) के नेता दिग्विजय चौटाला और लगन रंधावा की शाही शादी धूमधाम से संपन्न हो गई। भाई की शादी में हरियाणा के डिप्टी CM दुष्यंत चौटाला ने जमकर ठुमके लगाए। समारोह में मुख्यमंत्री मनोहर लाल खट्टर भी वर वधु को आशीर्वाद देने पहुंचे। उनके साथ हरियाणा के गवर्नर बंडारू दत्तात्रेय और सरकार के और भी मंत्रियों ने शादी समारोह में शिरकत की।
UP के पूर्व CM अखिलेश भी पहुंचे
इस शाही शादी में हरियाणा सरकार के अलावा के उत्तर प्रदेश के पूर्व मुख्यमंत्री अखिलेश यादव, जम्मू कश्मीर के पूर्व मुख्यमंत्री फारूक अब्दुल्ला, पंजाब के पूर्व डिप्टी CM सुखबीर सिंह बादल सहित कई राजनीतिक हस्तियों ने वर वधु को आशीर्वाद दिया। सभी का जजपा के राष्ट्रीय अध्यक्ष और दिग्विजय के पिता अजय चौटाला ने स्वागत किया।
नहीं पहुंचे दादा और चाचा
इस हाई प्रोफाइल शादी में प्रदेश के पूर्व मुख्यमंत्री एवं इनेलो सुप्रीमो और दिग्विजय के दादा ओमप्रकाश चौटाला तथा चाचा अभय सिंह चौटाला समारोह में नहीं पहुंचे। बताया जा रहा है कि शादी के लिए परिवार की ओर से कार्ड भी दिया गया था। सिरसा में 10 मार्च को शादी के उपलक्ष्य में प्रीतिभोज दिया गया था। चौटाला हाउस पर रिंग सेरेमनी कार्यक्रम हुआ था।
यहां देखें शादी की तस्वीरें....
